Mensibus Aprili et Majo hujus anni (1908) insulas Canari- 
enses Gran Canaria et Tenerife præprimis bryophytorum colli- 
gendorum causa per nonnullas hebdomades visitavi. 
In Gran Canaria, sub gradu 28 latitudinis borealis sita, primum 
in regionibus editioribus muscos ardenter investigavi: circum oppt- 
dum Tafira (altitudine supra mare metrorum 300—400), circum 
hospitium oppidumqve Santa Brigida (altitudine metrorum 400 
—500), ad oppidum Atalaya (altitudine metrorum 500—600) et 
in vicinitate oppidi San Mateo (altitudine metrorum 700 —750). 
Deinde in oppido Las Palmas moratus sum, ubi fauces plures 
juxta viam publicam ad oppidum Telde egressam exploravi. 
In Tenerife, sub gradu 28 et dimidio latitudinis borealis sita, 
primum in urbe Santa Cruz moratus tractum inter urbem et 
oppidum La Laguna (altitudine metrorum circiter 600 situm) 
exploravi. Itidem ad sylvas Lauri amoenas Las Mercedes, 
altitudine metrorum 650 — 800 muscis abundantes, excursiones haud 
paucas feci. Deinde vicinias oppidi Tacoronte, altitudine 300 — 
550 metrorum, et laureta pinetaqve (Las Lagunetas dicta) ver- 
sus adqve fontes Agua Garcia sita, altitudine metrorum 600— 
750, pluries visitavi. Demum in tractu Orotavensi muscos investi- 
gavi: in viciniis oppidorum Puerto de Orotava, Realejo 
Bajo et Villa de Orotava, altitudine metrorum 10—400, ut 
et in sylvis Lauri et Pimi canariensis versus adqve fontes Agua 
Manza, altitudine metrorum 800—1200, sitis. 
